China-chana manimenos o club s'afianza en a Tercera división, quedando por un regular en as posicions de metat de tabla sin guaires opcions de puyar, pero tamién con a tranquilidat de veyer dende luen os puestos de descenso. En a siguient temporada 2002-03 rematará onceno con Pedro Antonio Moreno como entrenador y en 2003-04 será dotzeno con o mesmo técnico, rematando catorceno en 2004-05. Dimpués de rematar onceno succesivament en os anyos 2005-06 y 2006-07, baixa a la fin en a temporada 2007-08 a Rechional preferent dimpués de rematar decisieteno, zarrando asinas un ciclo de nueu temporadas chugando de contino en a Tercera división.